# Alberto Arnal

### De Viquipèdia

Alberto Arnal (Serra 1913 - Quart de Poblet 1966), amb el malnom de Quart (o Xiquet de Quart) va ser el pilotari d'Escala i corda dominant als anys 1930, la seua mestria fou tal que ha merescut tenir foto penjada en la Galeria d'honor del Trinquet de Pelayo (València) i el 1991 la Federació de Pilota Valenciana li concedí la medalla d'or.

Es va formar com a jugador al trinquet de Manises i va arribar a ser primera figura del Trinquet de Pelayo els anys 30 i 40. Hi era annunciat en companyia d'un punter de no gaire qualitat contra els trios més potents (com el de Llíria I, Mora de Montcada i Micalet de Paterna). Per diferències personals amb els intendents, però, se n'anà a jugar al Trinquet Llevant del Grau. El 1948, ja al final de la seua carrera, el seu retorn a Pelayo contra Juliet d'Alginet va ser un èxit de públic.

Quart va se un jugador alt i corpulent, amb una potència tal que les pilotes de vaqueta d'aleshores (de 32 grams) arribaven fàcilment a les galeries. Posseïa també una tècnica que dificultava molt fer-li el quinze per dins del trinquet. El seu dau era tan violent que es va arribar a haver de prohibir-li jugar el primer dau de cada quinze per tal que l'equip rival no tinguera tan difícil tornar-la.

Malauradament, però, va perdre un fill en tràgiques circumstàncies i això l'afectà anímicament. Arran d'aquesta desgràcia esdevingué un jugador que frisava de vegades l'apatia, i que intentava oblidar les penes amb excessos fora del trinquet que minvaren les seues capacitats.

Tot i això, fins que aparegué Juliet no tingué rival a la seua altura i fou primera figura fins els anys 40. L'any 1984 li va ser retut un homenatge pòstum a Pelayo, ple de gom a gom per a l'ocasió.

## [edita] Enllaços externs

- Pàgina dedicada al Xiquet de Quart

Obtingut de "http://ca.wikipedia.org../../../a/l/b/Alberto_Arnal_33a5.html"

Categoria: Pilotaris valencians

##### Views

- Article
- Discussió
- Revisió actual

##### Cerca

##### En altres llengües

- English